Publication: Magyar Közlöny
Issue: MK-1998-122 (Year: 1998, Number: 122)
Era: 1990-2004
Section: (3) A 83/1996. (VI. 14.) Korm. rendelet II. Függelék
Paragraph Index: 846

3. § Az R. a következő X. résszel egészül ki: „X. Rész „38/E. § (1) A tv. 2. számú melléklete I/1. pontjában engedélyezett vámmentes keret terhére behozott vámáruk nyilvántartására, illetőleg a vámmentesség igazolására az erre a célra rendszeresített, sorszámmal és oldalszámmal ellátott Felszerelési füzet szolgál. A Felszerelési füzetben történt feljegyzés mellett vámmentesen behozott nemesfém tárgyaknak, valamint a Vhr. 266. § (1) bekezdésében meghatározott egyedi értéket meghaladó értékű más tárgyaknak a vám megfizetése nélkül történő értékesítése céljából a Felszerelési füzettel rendelkezők részére a budapesti 3. számú vámhivatal — a Felszerelési füzet adataival való azonosítás elvégzése után — kérelemre a (6) bekezdése szerinti igazolást állítja ki. A kiállításra kerülő igazoláson fel kell jegyezni, hogy az abban feltüntetett áru a Felszerelési füzet milyen tételszáma alatt szerepel. Egyidejűleg a Felszerelési füzetben is — a vonatkozó tételnél — fel kell jegyezni, hogy az ott megjelölt áru értékesítéséhez szükséges igazolást a vámhivatal kiadta. A megtakarított külföldi napidíjnak valutában történő összegyűjtése, birtokban tartása és a külföldre történő kivitele csak az érvényben levő devizarendelkezések betartása mellett történhet. 1998/122. szám

Source: https://magyarkozlony.hu/hivatalos-lapok/8e27f50b14fb31fc3073e49523133131e1d677fb/dokumentumok/41d2ec73ac3605bfdf9433a302355cae2f92740f/letoltes